pre 71-ročného manžela s problémami s prostatou a šumením v ušiach
Dobrý deň,čo môže brat na šumenie v usiach manžel, 71manzel,ktorý ma aj problémy s prostatou .Užíva eliquis,Concor, vinodorm, dali mu tebokan,tamsulosin,ale posledné dva mu robia zle.dakujem pekne.
Dobrý deň,
ďakujeme za Vašu otázku.
Nepríjemný zvukový fenomén ako je pískanie, šelest, hučanie alebo šumenie sa nazýva tinnitus. Medzi najčastejšie príčiny patrí zápalové ochorenie, poškodenie zvukového aparátu, Menierova choroba, ochorenia kostí, nespavosť, stres, užívanie niektorých liekov a podobne. Z uvedených liekov, ktoré Váš manžel užíva, bol hlásený tinitus (hučanie v ušiach) ako častý (môžu postihnúť až 1 z 10 ľudí) vedľajší účinok lieku Vidonorm. Je potrebné aby ste o tejto skutočnosti informovali predpisujúceho lekára, ktorý zváži ďalší postup v liečbe.
Práve užívaný liek Tebokan sa používa aj na hučanie v ušiach. Je potrebné aby lekár vykonal vyšetrenia na zistenie príčiny a následne upraví dávkovanie lieku Tebokan alebo nastaví inú adekvátnu liečbu. Je však dôležité vedieť, že dĺžka liečby liekom Tebokan má trvať aspoň 8 týždňov, aby sa dokázal posúdiť jej priaznivý význam.
Všetky lieky, ktoré sa aktuálne používajú na liečbu tinitu sú viazané na lekársky predpis. Z tohto dôvodu musí o vhodnosti ich užívania vždy rozhodnúť ošetrujúci lekár s prihliadnutím na aktuálny zdravotný stav, prípadné ochorenia, ostatné užívané lieky a podobne.
Prajem pekný zvyšok dňa.
S pozdravom
Mgr. Emma Halás Haluščíková